CELEX: 62013CN0451
Language: sk
Date: 2013-08-12 00:00:00
Title: Vec C-451/13: Návrh na začatie prejudiciálneho konania, ktorý podal Bundesgerichtshof (Nemecko) 12. augusta 2013 — Gigaset AG/SKW Stahl-Metallurgie GmbH, SKW Stahl-Metallurgie Holding AG

23.11.2013   
            
            
               SK
            
            
               Úradný vestník Európskej únie
            
            
               C 344/41
            
         Návrh na začatie prejudiciálneho konania, ktorý podal Bundesgerichtshof (Nemecko) 12. augusta 2013 — Gigaset AG/SKW Stahl-Metallurgie GmbH, SKW Stahl-Metallurgie Holding AG
   (Vec C-451/13)
   2013/C 344/71
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesgerichtshof
   
      Účastníci konania pred vnútroštátnym súdom
   
   
      Žalobkyňa: Gigaset AG
   
      Žalovaná: SKW Stahl-Metallurgie GmbH, SKW Stahl-Metallurgie Holding AG
   
      Prejudiciálne otázky
   
   
               1.
            
            
               Musí Komisia v rozhodnutí, ktorým z dôvodu porušenia článku 101 ZFEÚ ukladá ako solidárnym dlžníkom pokutu viacerým fyzickým alebo právnickým osobám, prijať aj konečnú úpravu v súvislosti s otázkou, v akom pomere treba rozdeliť pokutu v rámci vnútorných vzťahov medzi jednotlivých solidárnych dlžníkov?
            
         
               2.
            
            
               V prípade kladnej odpovede na prvú otázku:
               
                           a)
                        
                        
                           Treba rozhodnutie Komisie, ktoré neobsahuje nijaké výslovné usmernenie k rozdeleniu v rámci vnútorných vzťahoch, vykladať v tom zmysle, že v rámci vnútorných vzťahov sú pokutu povinní znášať všetci solidárni dlžníci rovnakým dielom?
                        
                     
                           b)
                        
                        
                           V prípade zápornej odpovede na otázku 2 písm. a):
                           Môžu nedostatok v rozhodnutí, ktorý vzniká v prípade, keď Komisia neupraví rozdelenie pokuty v rámci vnútorných vzťahov, odstrániť súdy členských štátov bez toho, aby si to vyžadovalo doplňujúce rozhodnutie Komisie?
                        
                     
         
               3.
            
            
               V prípade zápornej odpovede na prvú otázku alebo kladnej odpovede na otázku 2 písm. b): Obsahuje právo Únie normatívy k otázke, ako má byť pokuta rozdelená v rámci vnútorných vzťahov medzi solidárnych dlžníkov?
            
         
               4.
            
            
               V prípade kladnej odpovede na prvú alebo na tretiu otázku:
               Môže solidárny dlžník, ktorý zaplatil celú pokutu alebo jej časť, uplatňovať nároky na kompenzáciu voči ostatným solidárnym dlžníkom už predtým, ako bolo prijaté právoplatné rozhodnutie o opravnom prostriedku, ktorý bol podaný proti výpočtu výšky pokuty?